तापमान बढ़ा, कम हुआ सर्द अहसास
पश्चिमीविक्षोभ की वजह से छाए निम्न परत के बादलाेें के बीच ठंड उल्टे पांव लौटने लगी। दिन और रात का तापमान एकाएक बढ़ने लगा। सोमवार को दिन का अधिकतम तापमान 28 डिग्री सेल्सियस दर्ज किया गया जो चार दिन पहले 19 डिग्री सेल्सियस पर पहुंच गया था। चार दिन में ही नौ डिग्री सेल्सियस बढ़ने से दिन की ठंडक कम हो गई। बीती रात का न्यूनतम तापमान 10 डिग्री सेल्सियस दर्ज किया गया। हालांकि इस साल पांच डिग्री सेल्सियस से नीचे अब तक न्यूनतम तापमान नहीं पहुंचा लेकिन दिसंबर में 10 डिग्री सेल्सियस तापमान हाेने से कड़ाके की ठंड का अब भी इंतजार ही है जबकि पिछले वर्ष दिसंबर में 0.5 डिग्री सेल्सियस माइनस में तापमान पहुंचा था। मौसम के मिजाज को लेकर तरह-तरह के कयास लगाए जा रहे हैं। कोई सर्दी देरी से पड़ने की बात कर रहा है तो कोई ग्लोबलवार्मिंग का असर बता रहा है। मावठ भी इस साल अब तक नहीं हुई। वजह कुछ भी हो लेकिन सर्दी के मिजाज पर तरह-तरह की चर्चाएं शुरू हो गई हैं। मौसम के बदलते रुख पर वैज्ञानिक भी नजर बनाए हुए हैं। अब तक घने कोहरे का भी लोगों को इंतजार है।
hin_Deva hin_Deva